CELEX: 62015CN0210
Language: hu
Date: 2015-05-06 00:00:00
Title: C-210/15. sz. ügy: A Törvényszék T-257/13. sz., Lengyel Köztársaság kontra Európai Bizottság ügyben 2015. február 25-én hozott ítélete ellen a Lengyel Köztársaság által 2015. május 6-án benyújtott fellebbezés

20.7.2015   
            
            
               HU
            
            
               Az Európai Unió Hivatalos Lapja
            
            
               C 236/28
            
         A Törvényszék T-257/13. sz., Lengyel Köztársaság kontra Európai Bizottság ügyben 2015. február 25-én hozott ítélete ellen a Lengyel Köztársaság által 2015. május 6-án benyújtott fellebbezés
   (C-210/15. sz. ügy)
   (2015/C 236/38)
   Az eljárás nyelve: lengyel
   
      Felek
   
   
      Fellebbező: Lengyel Köztársaság (képviselő: B. Majczyna)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Bíróság teljes egészében helyezze hatályon kívül az Európai Unió Törvényszéke T-257/13. sz., Lengyel Köztársaság kontra Bizottság ügyben 2015. február 25-én hozott ítéletét;
            
         
               —
            
            
               az Európai Mezőgazdasági Orientációs és Garanciaalap (EMOGA) Garanciarészlege, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2013. február 26-i 2013/123/EU végrehajtási határozatot (1) (az értesítés a C(2013) 981. számú dokumentummal történt) nyilvánítsa semmisnek annyiban, amennyiben az kizárja az Európai Unió finanszírozásából a Lengyel Köztársaság által engedélyezett kifizető ügynökség által kifizetett 2 8 7 63  238,60 euró és 5 6 88  440,96 euró összeget;
            
         
               —
            
            
               az Európai Bizottságot kötelezze az első- és másodfokú eljárás költségeinek viselésére.
            
         
      Jogalapok és fontosabb érvek
   
   A Lengyel Köztársaság a megtámadott ítélettel szemben felhozott jogalapja keretében az 1257/1999 rendelet 11. cikke (1) bekezdésének és az 1698/2005 rendelet 23. cikke (2) bekezdésének téves értelmezésére hivatkozik, amely azon feltevésben áll, hogy a korengedményes nyugdíjazási támogatás nyújtásának feltétele, hogy a mezőgazdasági üzemet átruházó személy kereskedelmi célú gazdálkodási tevékenységet folytasson, míg e rendelkezésekből a mezőgazdasági üzem átruházását megelőzően folytatott tízéves (kereskedelmi vagy nem kereskedelmi célú) gazdálkodási tevékenység folytatásának követelménye, valamint az átruházó által ezen üzem átruházását követően folytatott kereskedelmi célú gazdálkodási tevékenység tilalma következik.
   A Lengyel Köztársaság álláspontja szerint az üzem átruházását megelőzően a gazdálkodási tevékenység folytatásának követelménye nem az uniós jogból következik. Az 1257/1999 rendelet 11. cikkének (1) bekezdése és az 1698/2005 rendelet 23. cikkének (2) bekezdése szerint az előírt tízéves gazdálkodási tevékenység lehet kereskedelmi vagy nem kereskedelmi célú. Ezen túlmenően a rendelkezések tiltják az átruházó által ezen üzem átruházását követően folytatott kereskedelmi célú gazdálkodási tevékenységet.
   
      (1)  HL L 67., 20. o.